Kamu bisa jelasin ke aku soal Kereta padat dalam bahasa melayu?

Kereta padat, juga dikenali sebagai kereta segmen C, merupakan satu klasifikasi kereta yang lebih besar daripada sebuah supermini tetapi lebih kecil daripada kereta bersaiz sederhana.

Saiz kereta padat bagi model AS dan antarabangsa, masing-masing mempunyai panjang 4100 mm dan 4450 mm bagi model hatchback, atau 4400 mm dan 4600 mm panjang bagi model cabriolet, sedans atau kereta estet. Kenderaan Serba Guna dan Kenderaan Utiliti Sukan berasaskan kereta keluarga kecil mempunyai saiz yang serupa iaitu antara 4200 mm hingga 4500 mm di AS dan antara 4400 mm hingga 4700 mm bagi model antarabangsa.

Enjin yang digunakan adalah enjin empat sebaris antara 1.5 hingga 2.4 liter sama ada enjin petrol ataupun enjin diesel, dengan kuasa kuda antara 100 hingga 170 bhp. Sesetengah model mempunyai enjin 1.3 atau 1.4 liter yang menjimatkan. Versi berprestasi tinggi, dikenali sebagai hot hatch atau sedan sport padat, boleh jadi menggunakan enjin 1.0 atau 1.5 liter turbo, atau mungkin juga enjin 3.2 liter V6, dengan kadaran kuasa kuda antara 170 bhp hingga 300 bhp.